CELEX: 32017D2390
Language: sk
Date: 2017-12-15 00:00:00
Title: Vykonávacie rozhodnutie Komisie (EÚ) 2017/2390 z 15. decembra 2017 o súlade jednotkovej sadzby pre zóny spoplatňovania vo Švajčiarsku na rok 2017 podľa článku 17 vykonávacieho nariadenia (EÚ) č. 391/2013 [oznámené pod číslom C(2017) 8498]

20.12.2017   
            
            
               SK
            
            
               Úradný vestník Európskej únie
            
            
               L 340/51
            
         VYKONÁVACIE ROZHODNUTIE KOMISIE (EÚ) 2017/2390
   z 15. decembra 2017
   o súlade jednotkovej sadzby pre zóny spoplatňovania vo Švajčiarsku na rok 2017 podľa článku 17 vykonávacieho nariadenia (EÚ) č. 391/2013
   
      
         [oznámené pod číslom C(2017) 8498]
      
   
   (Iba nemecké, francúzske a talianske znenie je autentické)
   EURÓPSKA KOMISIA,
   so zreteľom na Dohodu o leteckej doprave medzi Európskym spoločenstvom a Švajčiarskou konfederáciou (ďalej len „dohoda“) (1),
   so zreteľom na nariadenie Európskeho parlamentu a Rady (ES) č. 550/2004 z 10. marca 2004 o poskytovaní letových navigačných služieb v jednotnom európskom nebi (nariadenie o poskytovaní služieb) (2), a najmä na jeho článok 16 ods. 1, a na vykonávacie nariadenie Komisie (EÚ) č. 391/2013 z 3. mája 2013, ktorým sa stanovuje spoločný systém spoplatňovania leteckých navigačných služieb (3), a najmä na jeho článok 17 ods. 1 písm. e),
   keďže:
   
               (1)
            
            
               Vykonávacím nariadením (EÚ) č. 391/2013 sa stanovuje spoločný systém spoplatňovania leteckých navigačných služieb. Spoločný systém spoplatňovania je neoddeliteľnou súčasťou dosahovania cieľov systému výkonnosti, ako sa stanovuje v článku 11 nariadenia Európskeho parlamentu a Rady (ES) č. 549/2004 (4) a vo vykonávacom nariadení Komisie (EÚ) č. 390/2013 (5).
            
         
               (2)
            
            
               Vykonávacím rozhodnutím Komisie 2014/132/EÚ (6) sa stanovujú celoúniové výkonnostné ciele vrátane cieľa nákladovej efektívnosti pre traťové letecké navigačné služby vyjadrené v určených jednotkových nákladoch na poskytovanie uvedených služieb na druhé referenčné obdobie, ktoré pokrýva roky 2015 až 2019 vrátane.
            
         
               (3)
            
            
               Podľa ustanovení článku 17 ods. 1 písmen b) a c) vykonávacieho nariadenia (EÚ) č. 391/2013 Komisia posúdi jednotkové sadzby pre zóny spoplatňovania na rok 2017, ktoré členské štáty predložili Komisii do 1. júna 2016 podľa požiadaviek článku 9 ods. 1 a 2 uvedeného nariadenia. Uvedené posúdenie sa týka súladu daných jednotkových sadzieb s vykonávacími nariadeniami (EÚ) č. 390/2013 a (EÚ) č. 391/2013.
            
         
               (4)
            
            
               Komisia vykonala posúdenie jednotkových sadzieb za pomoci oddelenia Eurocontrolu pre preskúmanie výkonnosti a s použitím údajov a doplňujúcich informácií, ktoré jej členské štáty poskytli do 1. novembra 2016. V posúdení Komisie sa vzali do úvahy aj poskytnuté vysvetlenia a opravy vykonané pred konzultačným zasadnutím o jednotkových sadzbách na rok 2017 pre traťové služby, ktoré sa uskutočnilo 23. novembra 2016 v rámci uplatňovania článku 9 ods. 1 vykonávacieho nariadenia (EÚ) č. 391/2013, ako aj opravy jednotkových sadzieb vykonané členskými štátmi po nadviazaní kontaktov s Komisiou.
            
         
               (5)
            
            
               Na základe uvedeného posúdenia Komisia v súlade s článkom 17 ods. 1 písm. d) vykonávacieho nariadenia (EÚ) č. 391/2013 zistila, že jednotkové sadzby pre traťové zóny spoplatňovania na rok 2017, ktoré predložilo Švajčiarsko, sú v súlade s vykonávacími nariadeniami (EÚ) č. 390/2013 a (EÚ) č. 391/2013.
            
         
               (6)
            
            
               Záverom ani oznámením o súlade jednotkových sadzieb pre zóny spoplatňovania s vykonávacími nariadeniami (EÚ) č. 390/2013 a (EÚ) č. 391/2013 nie je dotknutý článok 16 nariadenia (ES) č. 550/2004.
            
         
               (7)
            
            
               V súlade s posledným pododsekom článku 17 ods. 1 sa jednotkové sadzby stanovujú v národnej mene. Jednotkové sadzby uvedené v tomto rozhodnutí sa preto uvádzajú vo švajčiarskych frankoch,
            
         
               (8)
            
            
               Komisia toto rozhodnutie so Švajčiarskom konzultovala v súlade s článkom 19 ods. 2 dohody,
            
         PRIJALA TOTO ROZHODNUTIE:
   Článok 1
   Jednotková sadzba pre traťovú zónu spoplatňovania vo Švajčiarsku na rok 2017 stanovená vo výške 113,86 je v súlade s vykonávacími nariadeniami (EÚ) č. 390/2013 a (EÚ) č. 391/2013.
   Článok 2
   Toto rozhodnutie je určené Švajčiarskej konfederácii.
   
      V Bruseli 15. decembra 2017
      
         
            Za Komisiu
         
         Violeta BULC
         
            členka Komisie
         
      
   
   
      (1)  Ú. v. ES L 114, 30.4.2002, s.73.
   
      (2)  Ú. v. EÚ L 96, 31.3.2004, s. 10.
   
      (3)  Ú. v. EÚ L 128, 9.5.2013, s. 31.
   
      (4)  Nariadenie Európskeho parlamentu a Rady (ES) č. 549/2004 z 10. marca 2004, ktorým sa stanovuje rámec na vytvorenie jednotného európskeho neba (rámcové nariadenie) (Ú. v. EÚ L 96, 31.3.2004, s. 1).
   
      (5)  Vykonávacie nariadenie Komisie (EÚ) č. 390/2013 z 3. mája 2013, ktorým sa stanovuje systém výkonnosti leteckých navigačných služieb a sieťových funkcií (Ú. v. EÚ L 128, 9.5.2013, s. 1).
   
      (6)  Vykonávacie rozhodnutie Komisie 2014/132/EÚ z 11. marca 2014, ktorým sa stanovujú celoúniové výkonnostné ciele pre sieť manažmentu letovej prevádzky a varovné prahy na druhé referenčné obdobie v rokoch 2015 až 2019 (Ú. v. EÚ L 71, 12.3.2014, s. 20).